《摸鱼儿（寿贾师宪）》
宋代·赵从橐

指庭前、翠云金雨。霏霏香满仙宇。一清透彻浑无底，秋水也无宇处。君试数。此样襟怀，顿得乾坤住。闲情半许。听万物氤氲，从来形色，每向静中觑。

琪花落，相接西池寿母。年年弦月时序。荷衣菊佩寻常事，分付两山容与。天证取。此老平生，可向青天语。瑶卮缓举。要见我何心，西湖万顷，来去自鸥鹭。